Skiewies neem gehoor op reis deur Neltropolis - Hoërskool NelspruitHoërskool Nelspruit
Skiewies neem gehoor op reis deur Neltropolis
Nellie-lewe Graad 8's
Skiewies neem gehoor op reis deur Neltropolis - Hoërskool Nelspruit
Graad 8's, Verhoogproduksies
Jonges en oues is die week deur Hoërskool Nelspruit se nuwe gr.8's met hulle jaarlikse skiewiekonsert, wat deel is van hulle bekendstellingsprogram, vermaak. Dié jaar se weergawe is losweg gebaseer op die bekende animasiefilm Zootropolis, maar fokus op 'n raaisel van 'n ander aard in ons eie Neltropolis wat deur verskeie diere en kreature hul tuiste genoem word.
Die verskillende streke van die koninkryk, Eish-land, die woestyn en 'n diere-ryk, sukkel elk met sy eie uitdagings, en intussen moet die verlore Neltropilante (nuwe personeel) ook nog opgespoor word met behulp van 'n haas-polisievrou.
Uiteindelik word al die probleme opgelos insluitend die raaisel van wat van die Neltropilante geword het, en al die inwoners – van die grootse Mamut tot die kleinste ysblokkie en 'n son-koning – lewe uiteindelik gelukkig verder saam in harmonie!